Sepp Maier

Josef Dieter "Sepp" Maier (lahir 28 Februari 1944) merupakan bekas pemain bola sepak Jerman yang beraksi di posisi penjaga gol. Maier dianggap salah satu penjaga gol terhebat Jerman dan membawa pasukan Jerman Barat bergelar juara dunia pada tahun 1974.

Kerjaya kelab
Maier menghabiskan seluruh kariernya di kelab Bayern Munich. Beliau mula bermain untuk pasukan remaja Bayern pada tahun 1958. Ketika era 1970an, beliau sebahagian daripada pasukan legenda Bayern dibintangi Franz Beckenbauer dan Gerd Müller yang meraih tiga kejuaraan Piala Eropah berturut-turut, sebuah rekod Jerman. Antara tahun 1966 dan 1979, beliau beraksi 442 perlawanan Bundesliga berturut-turut, satu rekod kebangsaan Jerman.

Kerjaya antarabangsa
Maier telah dipilih ke dalam skuad Jerman Barat dalam empat edisi Piala Dunia berturut-turut. Dalam saingan Piala Dunia 1966, beliau tidak membuat sebarang kemunculan dan hanya menjadi sandaran kepada penjaga gol pertama Jerman, Hans Tilkowski. Pada kejohanan Piala Dunia 1970 di Mexico, beliau beraksi kesemua perlawanan Jerman kecuali pada perlawanan penentuan tempat ketiga.

Pada kejohanan Piala Dunia 1974 di negara tanah airnya, beliau beraksi dalam sebuah pasukan legenda yang dibintangi Franz Beckenbauer, Berti Vogts, Gerd Müller dan Paul Breitner. Kejayaan terbesar mereka apabila menewaskan Belanda yang dibintangi Johan Cruyff 2-1 pada perlawanan akhir di Munich.

Empat tahun kemudian dalam kejohanan Piala Dunia di Argentina, Maier menghasilkan prestasi yang baik tetapi tidak dapat menghalang pasukannya gagal untuk mara melepasi pusingan kedua. Selain itu, Maier menjuarai Euro 1972 bersama Jerman Barat dan mara ke perlawanan akhir pada edisi 1976 namun tewas kepada Czechoslovakia dalam penentuan penalti. Secara keseluruhannya, beliau telah beraksi dalam 95 kemunculan antarabangsa untuk pasukan negaranya.

Kerjaya selepas bersara
Maier menceburi bidang kejurulatihan untuk peringkat kelab dan antarabangsa dan menjadi mentor kepada Oliver Kahn. Pada Oktober 2004, kontraknya bersama pasukan kebangsaan Jerman ditamatkan oleh pengurus Jürgen Klinsmann selepas Maier tidak berpuas hati pemilihan Kahn sebagai penjaga gol utama pasukan berbanding Jens Lehmann. Beliau meneruskan kerjanya sebagai ketua jurulatih penjaga gol untuk Bayern sehinggalah bersara pada tahun 2008.

Statistik kerjaya

Kelab

Antarabangsa

Pencapaian

Kelab
Bayern Munich
 Bundesliga: 1968–69, 1971–72, 1972–73, 1973–74
 DFB-Pokal: 1965–66, 1966–67, 1968–69, 1970–71
 Piala Eropah: 1973–74, 1974–75, 1975–76
 Piala Pemenang UEFA: 1966–67
 Piala Antara Benua: 1976

Antarabangsa
Jerman Barat
 Piala Dunia FIFA: 1974
 Kejohanan Eropah: 1972

Individu
 Bintang Pasukan Pilihan Piala Dunia FIFA: 1974
 Pemain Bola Sepak Terbaik Jerman: 1975, 1977, 1978
 FIFA 100
 Penjaga Gol Terbaik Jerman Abad Ini
 World Soccer: 100 Pemain Bola Sepak Terhebat Sepanjang Zaman

Nota

Catatan

Kelahiran 1944
Orang hidup
Pemain bola sepak Jerman
Pemain FC Bayern Munich
FIFA 100
Pemain Piala Dunia FIFA 1966
Pemain Piala Dunia FIFA 1970
Pemain Piala Dunia FIFA 1974
Pemain Piala Dunia FIFA 1978
Pemain UEFA Euro 1972
Pemain UEFA Euro 1976